(Hindi News from Navbharat Times , TIL Network)
गर्मियों का मौसम है और अगर आप भी पार्टनर संग फुल ऑन मस्ती के मूड में हैं और बीच वकेशन पर जाने की प्लानिंग कर रही हैं तो जाहिर सी बात है बीच पर आप बिकीनी तो पहनेंगी ही। लेकिन बिकीनी पहनने से पहले जो सबसे जरूरी काम आपको करवाना होगा वह है बिकीनी वैक्स। क्या आपके मन में भी बिकीनी वैक्स से जुड़े कई सवाल हैं। जैसे- एक बार बिकीनी वैक्स करवाने के बाद वह कितने दिनों तरह रहता है? क्या बिकीनी वैक्स करवाते वक्त बहुत ज्यादा दर्द होता है? क्या बिकीनी वैक्स करवाते वक्त बहुत ज्यादा ऑकवर्ड फील हो सकता है? आज हम आपके लिए लेकर आए हैं इन सभी सवालों के जवाब...
स्मूथ बिकीनी लाइन पाने का सबसे बेहतरीन और आसान तरीका है प्रफेशनल वैक्सिंग। बिकीनी वैक्सिंग का फायदा यह है कि शेविंग की तुलना में वैक्सिंग ज्यादा बेहतर है और वैक्सिंग से बाल लंबे समय तक वापस नहीं आते। साथ ही स्किन एक्सफोलिएट हो जाती है और जो बाल दोबारा आते हैं वे पतले और कमजोर होते हैं।
बिकीनी वैक्स 2 तरह का होता है- सॉफ्ट वैक्स और हार्ड वैक्स। सॉफ्ट वैक्स में स्किन पर वैक्स लगाकर पेपर स्ट्रिप्स की मदद से खींचकर बालों को हटाया जाता है, वहीं हार्ड वैक्स को स्किन पर लगाकर बिना किसी पेपर की मदद के सीधे हाथों से खींचा जाता है जिसमें बाल भी निकल आते हैं।
बिकीनी या स्विमसूट पहनने की प्लानिंग कर रही हैं तो 2-3 दिन पहले ही बिकीनी वैक्स करवा लें ताकि आपकी स्किन को रेडनेस या टेंडरनेस जैसी समस्याओं से रिकवर होने का पूरा समय मिल जाए और आपको मिले स्मूथ बिकीनी लाइन।
अगर आप पहली बार बिकीनी वैक्स करवाने जा रही हैं तो जाहिर सी बात है मन में डर की वजह से आपको ज्यादा दर्द महसूस होगा। वरना उसके बाद आपको उतना ही दर्द होगा जितना हाथ-पैर या अंडरआर्म्स में वैक्सिंग करवाने पर होता है। एक बार बिकीनी वैक्स करवाने पर आमतौर पर 4 से 6 सप्ताह तक की छुट्टी हो जाती है लेकिन अगर आप ज्यादा स्मूथ फिनिश चाहती हैं तो 3 हफ्ते बाद भी करवा सकती हैं।